|  |  |
| --- | --- |
| **Tantárgy** neve: **Szakirányos gyakorlat - Pszichopedagógia 2. NBP\_GP222G3** | **Kreditértéke: 3** |
| A tantárgy **besorolása**: **kötelező**  |
| **A tantárgy elméleti vagy gyakorlati jellegének mértéke, „képzési karaktere”**: **100% gyakorlat** |
| A **tanóra típusa**: **gyakorlat** és **óraszáma**: **45 óra** az adott **félévben**,Az adott ismeret átadásában alkalmazandó **további** **módok, jellemzők:** hospitálások, megfigyelések, dokumentumelemzés, gyógypedagógiai elemzés készítés esetleírással, óra-/foglalkozásterv készítés, óra/foglalkozás tartás |
| A **számonkérés** módja: **gyakorlati jegy**Az ismeretellenőrzésben alkalmazandó **további módok:** A gyakorlati feladatok végrehajtásáról a hallgató portfóliót készít. |
| A tantárgy **tantervi helye**: **6. félév** |
| Előtanulmányi feltételek: **Szakirányos gyakorlat- pszichopedagógia 1. NBP\_GP220G3** |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja**, hogy a gyógypedagógus hallgatók betekintést nyerjenek a köznevelési rendszerben (általános iskola vagy, középiskola vagy, pedagógiai szakszolgálat) folyó tanítási-tanulási/diagnosztika-fejlesztési folyamatba, hogy megfigyeljék az alkalmazott oktatási-nevelési/diagnosztikai-terápiás módszereket, pedagógiai eljárásokat. Gyakorlati tapasztalatokat szereznek, elmélyítsék ismereteiket a képességfejlesztés folyamatáról, kiemelten a tanórai differenciálás lehetőségeiről, formáiról és a specifikus fejlesztés lehetőségeiről. Törekedjenek ezek tudatos beépítésére a tanítási-tanulási/fejlesztési folyamatban. Tanulmányozzák az iskolai/pedagógiai szakszolgálati működés tanulókra vonatkozó dokumentumait (szakértői javaslat, egyéni fejlesztési terv, egyéni haladási napló).**Az egyéni szakmai gyakorlat helyszínei:** Köznevelési intézményben (általános iskola, vagy középiskola, vagy pedagógiai szakszolgálat) töltött gyakorlat, mely a magatartás- és viselkedészavarral, specifikus tanulási zavarral küzdő gyermekeket oktató többségi integráló, vagy eltérő tantervű intézmény, illetve a pedagógiai szakszolgálati habilitációs-rehabilitációs/fejlesztő színtér lehet.**Tantárgy tartalma:*** a gyakorló intézmény helyi szervezeti (szakmai alapdokumentumok, szervezeti és működési szabályzat, házirend) valamit pedagógiai dokumentumainak megismerése és elemzése;
* a tanulócsoportba/fejlesztésre járó gyermekek pedagógiai dokumentációjának áttekintése;
* szakértői vélemények és javaslatok értelmezése
* bemutató foglalkozások megfigyelése, elemzése (a gyakorlatvezető gyógypedagógus kompetenciái és tevékenysége, a nevelőmunkát segítő szakemberek kompetenciái és tevékenysége, együttműködés formái, differenciált csoportmunka, a tanulók egyéni sajátosságai);
* gyógypedagógiai vélemény készítése egy tanulóról/iskolás korú gyermekről;
* 3 önálló tanítási/fejlesztési óra részletes tervezése, szervezése, vezetése az ehhez szükséges óratervezet, szemléltető és fejlesztő eszközök elkészítése;
* közreműködés a foglalkozáson és a foglalkozások szünetében adódó gondozási teendőkben;
* a foglalkozási tervezetek és a megtartott foglalkozások szóbeli elemzése, reflektálás és önértékelés;
* a gyakorlat folyamatos dokumentálása, portfólió készítése
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:*** Máténé Homoki Tünde (2013) Gyógypedagógiai gyakorlatok. „Mentor(h)áló 2.0 program” TÁMOP-4.1.2.B.2-13/1-2013-0008 projekt. <http://www.jgypk.hu/mentorhalo/tananyag/Gygypedaggiai_gyakorlatok_kziknyve/index.html>
* Dékány és Mohai (2012): Egyéb pszichés fejlődési zavarral küzdő gyermekek, tanulók komplex vizsgálatának diagnosztikus proto- kollja – Specifikus tanulási zavarok (írott nyelvhasz- nálat zavarai, diszkalkulia) <http://paks.tmpsz.hu/userfiles/files/diagnosztikai_kezikonyv_9fejezet.pdf>
* Mesterházi Zsuzsa és Szekeres Ágota (szerk.)(2019): A nehezen tanuló gyermekek iskolai nevelése; Eötvös Loránd Tudományegyetem, Bárczi Gusztáv Gyógypedagógiai Kar Budapest. ISBN 978-963-7155-70-3
* 15/2013. (II. 26.) EMMI rendelet a pedagógiai szakszolgálati intézmények működéséről <https://net.jogtar.hu/jogszabaly?docid=a1300015.emm>
* A sajátos nevelési igényű tanulók iskolai oktatásának irányelvei. <https://www.oktatas.hu/kozneveles/kerettantervek/2020_nat/iranyelvek_alapprogramok>

**Ajánlott irodalom:** * Mohai (2009): A diagnosztika szerepe a sikeres fejlesztésben. <http://epa.oszk.hu/03000/03047/00047/pdf/EPA03047_gyosze_2009_5_331-342.pdf>
* Csákvári és Süvegesné Rudán (2007): Inkluzív nevelés. Útmutató a pszichés fejlődés zavaraival küzdő gyermekek, tanulók együttneveléséhez. Dokumentációs útmutató . <http://files.szello.webnode.hu/200000042-671d068184/7_psziches_akadalyozott.pdf>
* Csákvári, Darvasi és Demeter (2008): Inkluzív nevelés. Sérülésspecifikus eszköztár a pszichés fejlődés zavaraival küzdő gyermekek, tanulók együttneveléséhez. <http://www.kooperativ.hu/idegen_nyelv/sni-tanari-segedanyagok/sni-eszkozok/eszkoz_psziches.pdf>
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**
* Ismeri a komplex gyógypedagógiai diagnosztika, nevelés, oktatás, fejlesztés, terápia és rehabilitáció módszereit, gyakorlatát, valamint az integrált, inkluzív nevelés elméletét és eljárásait, azok alkalmazásának és továbbfejlesztésének lehetőségeit.
* Ismeri a fogyatékosságok, sérülések, akadályozottságok hátterében álló kórélettani folyamatokat.
* Rendelkezik a fogyatékossággal élő személyekkel kapcsolatos pszichológiai és pszichodiagnosztikai ismeretekkel, tisztában van a fogyatékosságok, sérülések, akadályozottságok hátterében álló pszichológiai folyamatokkal.
* Átfogó ismeretekkel rendelkezik az általános pedagógia, nevelés- és oktatáselmélet, andragógia, alternatív- és reformpedagógiai koncepciók, pedagógiai projektek területéről és azok gyógypedagógiai adaptációs lehetőségeiről.
* Ismeri a művészetpedagógiai és művészetterápiás eljárások alapelveit, módszertanát és a kapcsolódó pedagógiai, gyógypedagógiai adaptációs, intervenciós lehetőségeket.
* Ismeri a fejlesztés, nevelés, integráció és inklúzió területén alkalmazható művészeti intervenciós és művészetterápiás módszereket és a saját kompetencia szintjén tudja alkalmazni azokat.
* Ismeri a fogyatékossággal élő személyek, csoportok és környezetük megismerésére alkalmas felmérés, diagnosztika területeit, formális és informális eljárásait, és a diagnosztikán alapuló gyógypedagógiai tervezés különböző szintjeit, ezek összefüggéseit és szervezeti beágyazottságát. Alapvető ismeretei vannak a fogyatékos személyek fejlődési sajátosságainak és tanulási folyamatainak törvényszerűségeiről, jellemzőiről. Tisztában van a fogyatékos személyek (gyógy)pedagógiájának nevelési, oktatási, fejlesztési, rehabilitációs céljaival, tartalmaival, a folyamatok összefüggéseivel.
* Tájékozott a szakterületein alkalmazható alapvető digitális eszközök alkalmazhatóságában, ismeri szakterületén/szakterületein a tanulói képességekhez illeszthető digitális tanulási, fejlesztési lehetőségeket, eszközöket, környezeteket.
* Tisztában van a fogyatékos emberekkel foglalkozó intézményrendszer és szolgáltatások működési elveivel és gyakorlatával, a szolgáltatásokkal kapcsolatos jogszabályi, finanszírozási háttérrel, ismeri továbbá a fogyatékos emberekkel kapcsolatos nemzetközi irányelveket és az alapvető emberi jogokat
1. **képességei**
* Saját szakterületén belül képes értelmezni a fogyatékosságokkal kapcsolatos orvosi diagnózisokat, vizsgálati eredményeket.
* Saját szakterületén belül képes értelmezni a fogyatékosságokkal kapcsolatos pszichológiai diagnózisokat és vizsgálati eredményeket.
* Képes az orvosi (egészségügyi), továbbá a pszichológiai diagnózisok, vizsgálati eredmények ismeretében komplex gyógypedagógiai differenciáldiagnosztikát végezni a gyógypedagógiai tevékenység és folyamatok tudatos, célorientált megtervezése érdekében.
* A gyógypedagógiai folyamatok tervezésében ötvözi az általános didaktikai, metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is.
* A fogyatékos személy szükségleteit, képességeit és igényeit figyelembe véve a kompenzációs lehetőségeket és életminőséget támogató, komplex gyógypedagógiai nevelési, oktatási, fejlesztési, terápiás, prevenciós, habilitációs és rehabilitációs tevékenységet végez a fogyatékos személyeket ellátó intézmény- és szolgáltató-rendszerekben.
* Képes a társadalom változó digitális környezeti kihívásainak megismerésére, pedagógiai, gyógypedagógiai szempontú értelmezésére, értékelésére, a szakterületein mindezeknek a tanítási-tanulási, fejlesztési, habilitációs, rehabilitációs folyamat során produktív, gyakorlatias, a gyermekek, fiatalok, felnőttek képességeit figyelembe vevő implementálására.
* Képes saját pedagógiai tevékenysége hatását felmérni, és kritikusan elemezni, pedagógiai tapasztalatait és nézeteit reflektív módon értelmezni, értékelni, majd ezek alapján a szükséges önkorrekciót végrehajtani.
* Képes a team-munkához szükséges kooperációra, kommunikációra.
* Képes a fejlesztés, nevelés, integráció és inklúzió területén alkalmazható művészeti intervenciós módszerek alkalmazására saját kompetencia szintjén.
1. **attitűdje**
* Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására.
* Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára.
* Tiszteletben tartja saját és mások kompetenciahatárait, a team-munka során határozottan képviseli saját szakmai elveit, tapasztalati tudását, de a hatékony együttműködés érdekében a többi résztvevő törekvéseit is érvényesülni hagyja.
* Igénye van a gyógypedagógiai folyamatok folyamatos elemzésére, értékelésére, nyitott az eredmények és a körülmények figyelembevételével a tervek és folyamatok felülvizsgálatára és módosítására.
* Elkötelezett a fogyatékos személy tanulási és terápiás szükségleteinek kielégítése és a tanuláshoz, terápiához igazodó környezet megválasztása, kialakítása iránt. A fogyatékos személyek lehetőségeit figyelembe véve fontosnak tartja a tanulás folyamatainak tudatosítását, az önszabályozott tanulás támogatásához szükséges tudás és képességek megszerzését, a tanulási képességek fejlesztését.
1. **autonómiája és felelőssége**
* A szakirányának megfelelő gyógypedagógiai nevelési-oktatási intézményekben, csoportokban, osztályokban önállóan és felelősséggel látja el az az általános iskola 1-6. évfolyamán a nevelési és valamennyi műveltségi területhez tartozó oktatási feladatokat, 6-12. évfolyamon segíti a többségi pedagógus tanulástámogatását és a problémás viselkedés kezelését.
* Az ambuláns gondozást, fejlesztést végző intézményekben: egységes gyógypedagógiai módszertani intézmény, pedagógiai szakszolgálat, szakmai szolgáltatás, illetve az integrált, inkluzív nevelést-oktatást végző köznevelési intézményekben a sajátos nevelési igényű, illetve a gyógypedagógiai segítséget igénylő gyermekek, tanulók, felnőttek körében a szakirányának, szakirányainak megfelelő területen, területeken egyéni fejlesztési, habilitációs-rehabilitációs feladatokat lát el.
* Tudatosan képviseli a gyógypedagógia és határtudományai, társtudományai módszertani kultúráját.
* A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál.
* Munkáját teamben végezi, szakmai műhelyekben aktívan vesz részt.
 |
| **Tantárgy felelőse: Burom Katalin mesteroktató** |
| **Tantárgy oktatásába bevont oktató:**  |